รัฐบาลไทย-ข่าวทำเนียบรัฐบาล-ปลัด พม. นำทีม จัดงาน ”พม. สร้างสุข ฟื้นฟูผู้ประสบอุทกภัย” ที่จังหวัดพระนครศรีอยุธยา
วันพุธที่ 1 ธันวาคม 2564
ปลัด พม. นําทีม จัดงาน ”พม. สร้างสุข ฟื้นฟูผู้ประสบอุทกภัย” ที่จังหวัดพระนครศรีอยุธยา
ปลัด พม. นําทีม จัดงาน ”พม. สร้างสุข ฟื้นฟูผู้ประสบอุทกภัย” ที่จังหวัดพระนครศรีอยุธยา
วันนี้ (1 ธ.ค. 64) เวลา 09.00 น กระทรวงการพัฒนาสังคมและความมั่นคงของมนุษย์ (พม.) จัดงาน ”พม. สร้างสุข ฟื้นฟูผู้ประสบอุทกภัย” โดยมีนางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) เป็นประธานเปิดงาน พร้อมด้วยนาวาตรีสุธรรม ระหงษ์ เลขานุการรัฐมนตรีว่าการกระทรวงการพัฒนาสังคมและความมั่นคงของมนุษย์ นางสาวนุชนาถ ประทีปธีรานันต์ รองผู้ว่าราชการจังหวัดพระนครศรีอยุธยา คณะผู้บริหารกระทรวง พม. และประชาชนในพื้นที่ เข้าร่วมงาน ณ เทศบาลตําบลบางกระสั้น อําเภอบางปะอิน จังหวัดพระนครศรีอยุธยา ซึ่งนับเป็นงานครั้งแรกที่จัดขึ้นภายหลังน้ําลด เพื่อเร่งฟื้นฟู เยียวยา ประชาชน โดยเฉพาะกลุ่มเปราะบางที่ได้รับผลกระทบจากอุทกภัยที่ผ่านมา ให้สามารถกลับไปดํารงชีวิตในภาวะปกติได้โดยเร็ว
นางพัชรี กล่าวว่า จังหวัดพระนครศรีอยุธยาประสบสถานการณ์อุทกภัย ทําให้บ้านเรือนประชาชน พื้นที่การเกษตร และทรัพย์สิน ได้รับความเสียหายจํานวนมาก ตลอดจนส่งผลกระทบต่อการดําเนินชีวิตประจําวันของประชาชน ทั้งนี้ มีผู้ได้รับผลกระทบจากอุทกภัยในพื้นที่จังหวัดพระนครศรีอยุธยา จํานวน 15 อําเภอ 153 ตําบล 902 หมู่บ้าน 66,330 ครัวเรือน โดยเทศบาลตําบลบางกระสั้น อําเภอบางปะอิน จังหวัดพระนครศรีอยุธยา เป็นหนึ่งในพื้นที่ที่ได้รับผลกระทบดังกล่าว วันนี้ กระทรวง พม. จึงได้จัดงาน ”พม. สร้างสุข ฟื้นฟูผู้ประสบอุทกภัย” เพื่อช่วยเหลือดูแลพี่น้องประชาชนในพื้นที่จังหวัดพระนครศรีอยุธยาที่ประสบอุทกภัย ซึ่งภายในงานประกอบด้วยกิจกรรมสําคัญ ได้แก่ การมอบงบประมาณโครงการปรับสภาพแวดล้อมที่อยู่อาศัยสําหรับคนพิการ งบประมาณโครงการปรับสภาพแวดล้อมที่อยู่อาศัยสําหรับผู้สูงอายุ งบประมาณโครงการบ้านพอเพียง เงินสงเคราะห์ต่างๆ รถโยก รถเข็นสําหรับคนพิการ เก้าอี้พาสุข และถุงยังชีพ รวมทั้งการให้บริการซ่อมเครื่องใช้ไฟฟ้าและรถวีลแชร์ บริการตรวจสุขภาพ บริการตัดผม การจําหน่ายสินค้าราคาถูก การจัดครัว พม. ประกอบอาหารปรุงสุกใหม่เพื่อแจกจ่ายให้ประชาชน บริการออกบัตรคนพิการ และบูธนิทรรศการและบริการต่างๆ ของหน่วยงานในสังกัดกระทรวง พม. โดยเฉพาะการปรับปรุงบ้านของครอบครัวผู้ประสบอุทกภัยที่มีผู้สูงอายุและคนพิการ ซึ่งเป็นครัวเรือนเปราะบาง โดยกระทรวง พม. ได้ซ่อมแซมบ้านให้กว่า 300 หลังคาเรือน
นางพัชรี กล่าวเพิ่มเติมว่า นอกจากนี้ ยังมีการเปิดศูนย์ช่วยเหลือสังคมตําบลบางกระสั้น ซึ่งบูรณาการทํางานร่วมกับท้องถิ่นเพือบริการให้ความช่วยเหลืออย่างทั่วถึงและครบวงจร สําหรับประชาชน โดยเฉพาะกลุ่มเปราะบาง ในระดับตําบลและหมู่บ้าน โดยจะรับเรื่องราวร้องทุกข์และตรวจสอบสิทธิสวัสดิการต่างๆ ที่จะได้รับจากหน่วยงานภาครัฐ อีกทั้งมีบริการให้คําแนะนําปรึกษาและฝึกอาชีพหลังจากที่ประสบปัญหาอุทกภัย เนื่องจากไม่สามารถประกอบอาชีพเดิมได้ จึงต้องมาฝึกอาชีพใหม่ๆ ทั้งนี้ กระทรวง พม. เป็นส่วนหนึ่งของหน่วยงานภาครัฐที่จะเข้ามาช่วยเหลือดูแล ฟื้นฟูเยียวยาผู้ประสบปัญหาทางสังคม โดยโครงการนี้ได้นําร่องที่จังหวัดพระนครศรีอยุธยาเป็นครั้งแรก และจะมีการขยายผลอย่างต่อเนื่อง โดยจะมีการจัดงานในพื้นที่ของจังหวัดอื่นๆ เพื่อช่วยเหลือประชาชนที่ประสบปัญหาความเดือดร้อน อย่างทั่วถึงต่อไป
ทั้งนี้ หากประชาชนประสบปัญหาทางสังคม สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการฟรี 24 ชั่วโมง สํานักงานพัฒนาสังคมและความมั่นคงของมนุษย์จังหวัดทั่วประเทศ และอาสาสมัครพัฒนาสังคมฯ (อพม.) ในพื้นที่